ກຸ່ມກໍ່ການຮ້າຍ PKK ຖືກກ່າວຫາ ໂຈມຕີດ້ວຍ ລົດລະເບີດ ຢູ່ພາກ ຕາເວັນອອກ ສຽງໃຕ້ ເທີກີ
ຖະ​ແຫລ​ງການ ​ຈາກ​ຫ້ອງການ​​ເຈົ້າ​ແຂວງ ກ່າ​ວວ່າ ການ​ໂຈມ​ຕີ​ໃນ​ຄັ້ງນີ້ ​ແມ່ນ​ແນ​ໃສ່​ ປ້ອມ​ຕຳຫຼວດ​ ​ແລະ​ເຮືອນ​ພັກຂອງພວກ​ເຈົ້າໜ້າ​ທີ່ ​ພ້ອມ​ທັງ​ຄອບຄົວ ທີ່​ຕັ້ງຢູ່​ໃກ້​ຄຽງ.
ເຈົ້າໜ້າທີ່ໃນພາກຕາເວັນອອກສຽງໃຕ້ຂອງເທີກີກ່າວໃນ ວັນພະຫັດມື້ນີ້ວ່າ ພວກຫົວຮຸນແຮງຈາກພັກກຳມະກອນ Kurdistan ຫຼື PKK ທີ່ທາງການຫ້າມນັ້ນໄດ້ ສັງຫານ 6 ຄົນ ແລະອີກ 39 ຄົນ ໄດ້ຮັບບາດເຈັບ ໃນການໂຈມຕີດ້ວຍລົດ ລະເບີີດ ເຫດລະເບີດດັ່ງກ່າວ ເກີດຂຶ້ນເມື່ອຄືນແລ້ວນີ້ ທີ່ເມືອງ Cinar ໃນແຂວງ Diyarbakir ຖະແຫລງການຈາກຫ້ອງການຂອງເຈົ້າແຂວງ ກ່າວວ່າ ການ ໂຈມຕີໃນຄັ້ງນີ້ແມ່ນແນໃສ່ປ້ອມຕຳຫຼວດ ແລະ ເຮືອນຢູ່ຂອງ ພວກເຈົ້າໜ້າທີ່ພ້ອມທັງຄອບຄົວ ທີ່ຕັ້ງຢູ່ໃກ້ຄຽງ ນອກຈາກລະເບີດແລ້ວ ພວກຫົວ ຮຸນແຮງ ຍັງໂຈມຕີສະຖານທີ່ ດັ່ງກ່າວດ້ວຍອາວຸດປືນນຳດ້ວຍ ກຳລັງເທີກີໄດ້ເປີດສາກໂຈມຕີຮອບໃໝ່ຕໍ່ກຸ່ມ PKK ໃນເດືອນກໍລະກົດປີກາຍ ໃນພາກຕາ ເວັນອອກສຽງໃຕ້ຂອງເທີກີ ຊຶ່ງເປັນການເຄື່ອນໄຫວທີ່ເຮັດໃຫ້ການຢຸດຍິງທີ່ມີມາເປັນເວລາສອງປີກວ່າໆ ລະຫວ່າງພວກຫົວຮຸນແຮງ ແລະ ລັດຖະບານ ແຕກຫັກລົງ ປະທານາທິບໍດີ Recep Tayyip Erdogan ຍັງໃຫ້ຄຳໝັ້ນ ສັນຍາຕື່ມອີກໃນເດືອນພະຈິກ ທີ່ຈະສືບຕໍ່ບຸກໂຈມຕີພວກຫົວຮຸນແຮງ ຈົນກວ່າຈະສາ ມາດເອົາຊະນະພວກເຂົາໄດ້ ທັງເທີກີ ສະຫະລັດ ແລະສະຫະພາບຢູໂຣບ ຕ່າງກໍຖືວ່າ PKK ເປັນກຸ່ມກໍ່ການຮ້າຍ ບັນຫາຂັດແຍ້ງລະຫວ່າງເທີກີ ແລະກຸ່ມ PKK ເຮັດໃຫ້ມີຜູ້ເສຍຊີວິດໄປ ແລ້ວ 40,000 ຄົນ ນັບແຕ່ປີ 1984 ເປັນຕົ້ນມາ